Lockheed SR-71 Blackbird

Lockheed SR-71 Blackbird ye un avión de reconoixencia estratechica de velocidat Mach 3 de largo alcanz y gran altitut desarrollau y fabricau por a companyía aeroespacial estausunidense Lockheed Corporation. Crickmore, Paul F. Lockheed's Blackbirds – A-12, YF-12 and SR-71A. Wings of Fame, Volume 8, 1997, pp. 30–93. London: Aerospace Publishing. ISBN 1-86184-008-X. Estió operau tanto por a Fuerza Aeria d'os Estaus Unius (USAF) como que por a NASA. O SR-71 estió desarrollau como un prochecto de l'avión de reconoixencia Lockheed A-12 entre o decenio de 1960 por a división Skunk Works de Lockheed.

L'incheniero aeroespacial estausunidense  Clarence "Kelly" Johnson estió responsable de muitos d'os conceptos innovadors de l'aeronau. A forma d'o SR-71 se basó en a d'o A-12, que estió un d'os primers avions en estar disenyau con una sección transversal de radar reducida. En un momento dau, se yera considerando una variant de bombardero d'a  aeronau, antis que o programa se centrase solament en a reconoixencia. L'equipo d'a misión pa la función de reconoixencia incluiba sensors d'intelichencia de sinyals, un radar aerotransportau d'observación lateral y una camera fotografica; o  SR-71 yera mas largo y mas pesau que l'A-12, o que le permitiba contener mas combustible, asinas como una gabina de dos asientos. A designación SR-71 s'ha atribuiu a os esfuerzos d'o Chefe d'Estau Mayor d'a USAF, cheneral Curtis LeMay, qui prefirió a designación SR (Reconoixencia Estratechica) sobre simplament RS (Reconoixencia).

 Historia 
L'aeronau s'introdució en servicio operativo en chinero de 1966. Entre as misions de reconoixencia aeria, o SR-71 operó a altas velocidaz y altituz (Mach 3,2 y 25.900 metros) pa permitir-le superar las menazas. Si se detectaba o lanzamiento d'un  misil tierra-aire, l'acción evasiva estandar yera simplament accelerar y superar a lo  misil. En promeyo, cada SR-71 podría volar una vegada por semana a causa d'o tiempo de respuesta alongau requeriu dimpués d'a recuperación d'a misión. Se construyioron un total de 32 avions; 12 se perdioron en accidents y garra en acción enemiga. Entre 1988, a USAF retiró lo SR-71 en gran parti a causa de razons politicas; varios estioron reactivaus breument entre o decenio de 1990 antis d'o suyo segundo retiro en 1998. A NASA estió l'operador final de l'avión, retirando os suyos eixemplars en 1999. Dende o suyo retiro, o papel d'o SR-71 ha estau asumiu por una combinación de  satelites de reconoixencia y vehíclos aerios no tripulaus (u  UAV); un succesor proposau d'o UAV, o SR-72 yera estando desarrollau por  Lockheed Martin, y  programado pa volar en 2025. A lo SR-71 se le han dau cuantas embotadas, incluius "Blackbird" y "Habu". En 2020, o SR-71 contina mantenendo o récord mundial que establió en 1976 pa l'avión tripulau que vola mas rapido, anteriorment en poder d'o relacionau Lockheed  YF-12 .

 Referencias 

Categoría:Avions de reconoixencia
SR-71 Blackbird